Sweet Morning เป็นร้านอาหารตามสั่งที่มีเมนูอาหารจานเดียวที่หลากหลายมาก มีทั้งอาหารไทย จีน และฝรั่ง นอกจากอาหารแล้ว ยังมีกาแฟสดกับเค้กและเบเกอรี่ต่างๆ อีกด้วย ตอนที่ทำงานอยู่แถวเอกมัยจะกินร้านบ่อยมาก เพราะมีเมนูให้เลือกเยอะ อร่อย สะอาด ร้านนั่งสบาย และราคาไม่่แพง อาหารจานเดียวราคาประมาณจานละ 50-80 บาท กาแฟและเครื่องดื่มต่างๆก็แก้วละ 50-65 บาท พวกเค้กและคุกกี้ต่างๆ ก็อร่อยดี ทางร้านเค้าทำเอง และรับสั่งทำเค้กเป็นปอนด์ด้วย แต่ต้องบอกนิดนึงว่าร้านนี้เค้ามีเชฟแค่คนเดียว ทำอาหารค่อนข้างช้า ถ้าช่วงมื้อกลางวันที่คนเยอะๆ ก็ต้องรอกันนานเลยทีเดียว หรือบางทีก็โต๊ะเต็มไปเลย เพราะลูกค้าที่มาก่อนยังรออาหารกันอยู่ แนะนำให้ไปก่อนเที่ยงหรือหลังบ่ายโมงไปเลยจะได้ไม่ต้องรอนาน  